1.pielikums

Tirgus izpētei

“Sporta spēļu pirmsskolas vecuma bērniem “Ašais zaķis” organizēšana”

(ID Nr. BNP TI 2023/23/ESF)

**TEHNISKĀ SPECIFIKĀCIJA**

**“Sporta spēļu pirmsskolas vecuma bērniem “Ašais zaķis” organizēšana”**

**(ID Nr. BNP TI 2023/23/ESF)**

|  |  |
| --- | --- |
| **Mērķis** | Noorganizēt sporta spēles – skriešanas sacensības “Ašais zaķis!” |
| **Vieta** | Viļakas brīvdabas estrādes teritorija, Pils iela 6, Viļaka, Balvu novads |
| **Sacensību datums** | Jebkura diena laikā posmā no 01.04.2023. – 30.04.2023., abpusēji vienojoties par konkrētu sacensību norises datumu. |
| **Mērķa grupa** | Balvu novada iedzīvotāji un visi interesenti |
| **Saturs un aktivitātes** | * Noorganizēt pirmskolas vecuma bērniem sporta spēles – skriešanas sacensības “Ašais zaķis” Viļakā, popularizējot aktīvu, sportisku un veselīgu dzīvesveidu. * Veicināt pirmsskolas vecuma bērnu iesaistīšanos sportiskās aktivitātēs. * Sniegt iespēju pirmsskolas skolēniem un darbiniekiem labi pavadīt laiku. * Sniegt iespēju dalībniekiem aizraujošā veidā radīt svētku noskaņu un aktīvi izkustēties. * Stiprināt draudzību un vienotību starp Viļakas apkārtnē esošajām pirmsskolas iestādēm, to audzēkņiem un citiem pirmsskolas vecuma bērniem.   Izveidot sportiskus orientēšanās uzdevumus Viļakas brīvdabas estrādē, ko izpildīt grupā vai individuāli, noorganizēt skrējienu ar kopēju startu visiem dalībniekiem vienlaicīgi. Noslēgumā uzvarētāju apbalvošana. |
| **Speciālisti** | * Galvenais sacensību tiesnesis * 7 (septiņi) galvenā tiesneša palīgi * Medmāsa |
| **Pienākumi** | * Izveidot sporta uzdevumus teritorijā * Nodrošināt dalībnieku reģistrāciju * Nodrošināt precīzu sacensību noteikumu izskaidrošanu * Organizēt skriešanas masu startu * Fiksēt rezultātus, veikt aprēķinu * Apbalvot uzvarētājus |
| **Kas jāietver piedāvājuma cenā** | * Galvenā tiesneša pakalpojums – 3 h (1 h reģistrācija, 2 h sacensības un apbalvošanas organizēšana). * 7 (septiņi) galvenā tiesneša palīgi pie reģistrācijas un sporta uzdevumu kontrolpunktos. * Medmāsas pakalpojumu sacensību laikā – 2 h. * Balvu fonds: * 3 (trīs) galvenās balvas – medaļas 1., 2. un 3.vietai, kā arī katram uzvarētājam paredzēt vienu augli (piemēram, ananāss, melone vai cits līdzvērtīgs); * visiem dalībniekiem par piedalīšanos: veselīgs auglis (50 gb.) un diploms; * ūdens, ko padzerties dalībniekiem; * iespēja dalībniekiem, ja vēlēsies, saņemt siltu tēju:   \* tēja (50 pac.);  \* vienreizējās krūzītes (50 gb.);  \* vienreizējās karotītes (50 gb.). |
| **Cita informācija** | Balvu novada pašvaldība nodrošinās teritoriju, kur rīkot sporta spēles – Viļakas brīvdabas estrādes teritorijā, Pils ielā 6, Viļakā, Balvu novadā |
| **Sporta sacensību nolikums** | Skat. Pielikumu. |

Pielikums

Tehniskajai specifikācijai

**Sporta spēles – skriešanas sacensības “Ašais zaķis!”**

**NOLIKUMS**

1. **Mērķi un uzdevumi:**
   1. Noorganizēt pirmskolas vecuma bērniem sporta spēles – skriešanas sacensības “Ašais zaķis” Viļakā, popularizējot aktīvu, sportisku un veselīgu dzīvesveidu.
   2. Veicināt pirmsskolas vecuma bērnu iesaistīšanos sportiskās aktivitātēs.
   3. Sniegt iespēju pirmsskolas skolēniem un darbiniekiem labi pavadīt laiku.
   4. Sniegt iespēju dalībniekiem aizraujošā veidā radīt svētku noskaņu un aktīvi izkustēties.
   5. Stiprināt draudzību un vienotību starp Viļakas apkārtnē esošajām pirmsskolas iestādēm, to audzēkņiem un citiem pirmsskolas vecuma bērniem.
2. **Vieta un laiks:**
   1. 2023. gada aprīlī Viļakas brīvdabas estrādes teritorijā (Pils iela 6, Viļaka). Reģistrācija – pie galvenās pilsētas estrādes ieejas (datums tiks precizēts pēc iepirkuma rezultātiem).
   2. Pasākuma ilgums ir 3 stundas, reģistrācija no plkst.10.00, pasākuma sākums plkst.11.00, noslēgums un apbalvošana ~ plkst.13.00.
3. **Organizācija:**
   1. Sportiskās aktivitātes organizē biedrība/ organizācija (noteiks tirgus izpētes rezultātā) sadarbībā ar Balvu novada Bērnu un jauniešu centra Viļakas jauniešu māju.
   2. Sacensību tiesnesi nodrošina orientēšanās sacensību organizators (noteiks tirgus izpētes rezultātā).
   3. Sporta spēles – skriešanas sacensības “Ašais zaķis!”ir aktivitāte atbalstīta **projektā Nr.9.2.4.2/16/I/073 “Veselības veicināšanas un slimību profilakses pasākumi Viļakas pilsētā un apkaimē”.**
   4. Sporta spēļu – skriešanas sacensības “Ašais zaķis!”Viļakas pilsētas estrādes teritorijā organizēšanu atbalsta Eiropas Sociālais fonds.
4. **Formāts un norise:**
   1. Dalībnieki (jebkurš pirmsskolas vecuma bērns vecumā līdz 7 gadiem) reģistrējas un dodas pie pilsētas estrādes, lai plkst.11.00 uzsāktu rīta rosmi un sportisku iesildīšanos ar Viļakas jauniešu mājas aktīvistiem.
   2. Sporta spēles – skriešanas sacensības “Ašais Zaķis” sastāv no 2 daļām. Pirmo daļu pirmsskolas grupiņa kopā ar atbildīgo personu vai individuāli pirmsskolas vecuma bērns ar atbildīgo personu vai vecākiem startē pilsētas estrādes teritorijā brīvi izvēlētā laikā no plkst.11.00 līdz 12.15, veicot sportiskas aktivitātes kontrolpunktos. Otrā daļa ir skriešana ar kopēju startu visiem dalībniekiem – plkst.12.20 dalībnieki pulcējās “Zaķu skrējiena” startam 12.30. Pēc skrējiena muzikāls priekšnesums un apbalvošana.
   3. Pirms starta, dalībnieki saņem instruktāžu par sportisko aktivitāšu noteikumiem un secīgumu.
   4. Pirms starta, katra pirmsskolas grupiņa vai pirmsskolnieks ar atbildīgo personu (pedagogu/ auklīti, atbildīgo personu/ vecāku), saņem karti ar atzīmētām attiecīgās sportiskās aktivitātes atrašanās punktiem.
   5. Aktivitāšu kontrolpunktos pirmsskolas grupiņas vai individuāli startējošos sagaidīs konkrētajā punktā esošais jaunietis, kas vadīs aktivitāti, izskaidrojot aktivitātes noteikumus.
   6. Dalībnieki paši saplāno, kurus sportisko aktivitāšu kontrolpunktus apmeklēt kontrollaikā. Vēlams iziet visus aktivitāšu punktus. Aktivitāšu secības plāns nav noteikts – tikai no dalībniekiem pašiem ir atkarīgs, cik un kurus sportisko aktivitāšu kontrolpunktus komanda apmeklēs un cik ilgā laikā (maksimums 1,2 stundas).
5. **Dalībnieki:**

5.1. Sportiskās sacensībās aicinātas piedalīties Viļakas, Medņevas, Semenovas, Rekavas pirmsskolas iestādes vai pirmsskolas vecuma bērnu grupas vai individuāli pirmsskolas vecuma bērniem.

1. **Starta un finiša kārtība:**
   1. Visām pirmsskolas komandām un individuāli startējošajiem ir kopīgs pasākuma starts un finišs.
   2. Sportisko aktivitāšu karte tiek izsniegta šajā nolikumā noteiktajā laikā un veidā. Dalībniekiem tiek sniegtas dalības norādes un noteikumi.
   3. Pirmsskolas vecuma bērni noslēdzošajā aktivitātē “Zaķa skrējienā” seko līdzi skrienošam jaunietim, kas ir ietērpts pārsteiguma tērpā.
   4. Visi dalībnieki finišē, ierodoties rīkotāju norādītajā finiša vietā.
2. **Vērtēšana un apbalvošana:**
   1. Apbalvota, par sportisko aktivitāšu kontrolpunktu iziešanu, tiks ikviena komanda un individuāli startējošie pirmsskolas vecuma bērni.
   2. Papildus, ar īpašu balvu tiks apbalvoti pirmie trīs pirmsskolas vecuma bērni, kas sasniegs finišu visātrāk noslēdzošajā aktivitātē “Zaķu skrējiens”.
   3. Balvu fondu komandām nodrošina sacensību organizatori.
3. **Drošība un citi noteikumi:**

8.1. Par bērnu veselības stāvokli atbild vecāki vai personas, kuras bērnus pavada sacensību norises vietā. Pasākuma rīkotāji nenes atbildību par traumām, kas gūtas pasākuma laikā.

8.2. Dalībniekiem, pasākuma laikā, obligāti jāievēro pasākuma sākumā izklāstītie noteikumi.

8.3. Katrai komandai ir jābūt savam nosaukumam. Ja komandas nosaukums ir pretrunā ar vispārējiem ētikas principiem, pasākuma organizatori patur tiesības nereģistrēt pieteikto komandas nosaukumu, par to paziņojot klātienē pie reģistrācijas veikšanas komandas pārstāvim.

8.4. Piesakoties pasākumam, dalībnieki apliecina, ka neiebilst pasākuma laikā uzņemto fotogrāfiju un video materiālu izmantošanai mārketinga un reklāmas aktivitātēm.

8.5. Reģistrējoties ierakstītos personīgos datus organizatori izmantos tikai sacensību organizēšanas, norises un rezultātu aprēķināšanas vajadzībām.

8.6. Organizatori var papildināt un precizēt nolikumu, paziņojot par izmaiņām ar papildus informācijas izvietošanu pasākuma dienā pirms starta.

**9. Kontaktpersona:** Žaklīna Orlovska, mob.27330661.